ऐसी बहुत-सी चीजें हैं जिनके कारण आपके सिर में खुजली हो सकती है, और इसी वजह से सिर की जूँओं की खुजली को रूसी समझ लेते हैं। यह जानना जरूरी है कि आपको क्या देखना है, ताकि आप जूँओं से पूरी तरह से छुटकारा पा सकें:  बारीक दाँतों वाली कंघी का इस्तेमाल करें ताकि आप बालों में मौजूद जूँओं व उनके अंडों का पता लगा पायें। जीवित जूँओं करीब एक तिल के दाने की आकार की (करीब 2-3 मिमी लंबी) होती है। लीखें, अथवा जूँओं के अंडे, ज्यादातर पीले सफेद रंग के होते हैं और बालों में स्कैल्प के पास चिपके हुए होते हैं। जूँओं के अंडे जूँओं से थोड़े से छोटे होते हैं।  जूँओं के अंडों को बालों की जड़ों के पास देखें। जूँओं के अंडे जो बालों की जड़ों व स्कैल्प के 1/4  इंच  के अन्दर होती है, वह सुकर (वाइयबल) होते हैं (मतलब यह अंडे जूँओं में तबदील हो जाएंगे)। ऐसा इसलिए क्योंकि जूँए मनुष्य की स्कैल्प में मौजूद खून को चूसते हैं। जूँए आपके सिर की गरमाहट के कारण भी पनपते हैं। जूँओं के अंडे जो बालों की जड़ों से दूर होते हैं वे ज्यादातर मर गए होते हैं अथवा जूँओं में तबदील हो गए होते हैं।  बालों व स्कैल्प की जाँच करने के लिए विशालक लेन्स का प्रयोग करें। धूल के कण व रूसी को हम लोग काफी बार जूँओं समझ लेते हैं, इसलिए यह जानने के लिए कि आपके बालों में जूँए अथवा जूँओं के अंडे हैं आप विशालक लेन्स का प्रयोग कर सकते हैं। यदि आप जीवित जूँए अपने बालों में नहीं देख पा रहे हैं अथवा जूँओं के अंडे आप बालों की जड़ों से काफी दूर देख रहे हैं, तो इसका मतलब है कि बालों में जूँओं का संक्रमण खत्म हो चुका है।  कानों के पीछे व हेयरलाइन में देखें। जूँए और उनके अंडे उन जगहों पर ज्यादा आसानी से दिख जाते हैं जहाँ बाल कम होते हैं। हालांकि जूँए उड़ व कूद नहीं सकते हैं, लेकिन यह काफी संक्रामक जीव होते हैं तथा आसानी से आपके परिवार के किसी भी सदस्य को संक्रमित कर सकते हैं। यदि आपके घर के किसी भी सदस्य को जूँओं है, तो परिवार के हर सदस्य के बाल व स्कैल्प जाँच लें कि कहीं उनमें से किसी के बालों में जूँओं का संक्रमण तो नहीं है। सिर की जूँए किसी जूओं से संक्रमित व्यक्ति का हेअर ब्रश, टोपियाँ, अथवा बिस्तर इस्तेमाल करने से फैलती हैं। यदि आपके घर में बच्चे हैं जो एक ही कमरे अथवा बिस्तर में सोते हैं, अथवा एक दूसरे के कपड़े पहनते हैं, तो आपको हर एक बच्चे को सिर की जूओं के लिए जाँचना आवश्यक है। यदि आपके घर के किसी सदस्य को जूँए है, तो उन्हें पहने कपड़े बदलकर, धुले कपड़े पहनने को कहे। उनके कपड़ों में जूँओं के अंडे हो सकते हैं, खासतौर पर कमीजों, स्कार्फ, अथवा टोपियों में यह अंडे हो सकते हैं। सिर की जूँए आस-पास सफाई न होने से नहीं फैलती है। हालांकि, यह कपड़ों व घर के सामान से चिपक जाती हैं तथा इन वस्तुओं से अन्य व्यक्तियों तक फैल जाती है, इसलिए यह जरूरी है कि आप इन वस्तुओं को साफ व कीटाणुरहित कर लें।  वस्तुएं जैसे बिस्तर की चादर, टोपियाँ, तौलिये, तथा अन्य कपड़े जो संक्रमित व्यक्ति के संपर्क में आयें हैं उन्हें वाशिंग मशीन में धोयें और हीट ड्राई करें। कपड़ों को धोते वक्त गर्म पानी का उपयोग करें और वाशिंग मशीन के हीट ड्राइंग मोड सुखायें। यदि कुछ वस्तुएं मशीन में धूल नहीं सकती है, तो उन्हें किसी प्लास्टिक के पैकेट में सील करके 2 हफ्तों तक रखें। ऐसा करने से जूँओं का दम घुट जाएगा।  कंघियों और ब्रश को गर्म पानी में (न्यूनतम 130°F या 54.4°C तापमान में) 5-10 मिनट तक डूबो के रखें, अथवा उन्हें डिशवाशर में डालकर गर्म पानी से धोयें। फर्श और असबाब वाले फर्नीचर (कुर्सियों आदि पर स्प्रिंगदार गद्दियां व उन पर लगा कपड़ा) को वैक्यूअम क्लीनर द्वारा साफ करें। यदि जूँओं को किसी व्यक्ति का खून चुसने को न मिलें, तो वह ज्यादा दिन तक जीवित नहीं रह सकती है, लेकिन वैक्यूअम क्लीनर द्वारा घर को साफ करने से किसी व्यक्ति के सिर से नीचे गिर गए जूँओं को खत्म करने में और उन्हें दूसरे व्यक्ति में संक्रमित होने से रोकने में मदद मिलती है। कोई भी व्यक्ति जिसमें जूँओं का संक्रमण होने के लक्षण है, अथवा कोई व्यक्ति, जूँओं से संक्रमित व्यक्ति के साथ अपना बेडरूम शेयर करता है, तो उस व्यक्ति का तुरन्त इलाज करना चाहिए। अथवा, जूँओं किसी एक के बालों में रह जाएगी तथा दूसरों में भी संक्रमण शुरू हो जाएगा।
Recognize the symptoms of head lice. Examine everyone in the household for head lice. Put clean clothing on. Wash household items used by the infested person. Treat everyone in the household at the same time.